CELEX: 31996D0104
Language: el
Date: 1996-01-29 00:00:00
Title: 96/104/ΕΚ: Απόφαση της Επιτροπής, της 29ης Ιανουαρίου 1996, για την τροποποίηση της απόφασης 94/360/ΕΚ περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες (Κείμενο που παρουσιάζει ενδιαφέρον για τον ΕΟΧ)

Avis juridique important

|

31996D0104

96/104/ΕΚ: Απόφαση της Επιτροπής, της 29ης Ιανουαρίου 1996, για την τροποποίηση της απόφασης 94/360/ΕΚ περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 024 της 31/01/1996 σ. 0031 - 0031

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιανουαρίου 1996 για την τροποποίηση της απόφασης 94/360/ΕΚ περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες (Κείμενο που παρουσιάζει ενδιαφέρον για τον ΕΟΧ) (96/104/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 8 παράγραφος 3,Εκτιμώντας:ότι, με την απόφαση 94/360/ΕΚ (3), όπως τροποποιήθηκε τελευταία από την απόφαση 95/270/ΕΚ (4), η Επιτροπή θέσπισε μέτρα για τη μείωση της συχνότητας των φυσικών ελέγχων των αποστολών προϊόντων που πρόκειται να εισαχθούν από τρίτες χώρες 7 ότι οι συχνότητες αυτές ισχύουν από 1ης Φεβρουαρίου 1996, κατόπιν αναθεώρησης των συχνοτήτων βάσει των αποτελεσμάτων όλων των ελέγχων επί των αποστολών εισαγομένων προϊόντων 7ότι χρειάζεται να σημειωθεί ακόμη μεγαλύτερη πρόοδος στην εναρμόνιση των προϋποθέσεων εισαγωγής για τα εισαγόμενα προϊόντα 7ότι χρειάζεται ακόμη μεγαλύτερη πείρα των κρατών μελών επί των ελέγχων των αποστολών για να πραγματοποιηθεί η αναθεώρηση των συχνοτήτων που προβλέπονται στο άρθρο 3 παράγραφος 3 7 ότι, για αυτό το λόγο, πρέπει να μετατεθεί η ημερομηνία εφαρμογής των συχνοτήτων στην 1η Ιανουαρίου 1997 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η απόφαση 94/360/ΕΚ της Επιτροπής τροποποιείται ως εξής:- στο άρθρο 3 παράγραφος 1, η ημερομηνία «1η Δεκεμβρίου 1995» αντικαθίσταται από την ημερομηνία «1η Ιανουαρίου 1996»,- στο άρθρο 3 παράγραφος 3, η ημερομηνία «1η Φεβρουαρίου 1996» αντικαθίσταται από την ημερομηνία «15 Μαΐου 1996»,- στο άρθρο 7, η ημερομηνία «1η Φεβρουαρίου 1996» αντικαθίσταται από την ημερομηνία «1η Ιανουαρίου 1997».Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 29 Ιανουαρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 373 της 31. 12. 1990, σ. 1.(2) ΕΕ αριθ. L 265 της 8. 10. 1995, σ. 16.(3) ΕΕ αριθ. L 158 της 25. 6. 1994, σ. 41.(4) ΕΕ αριθ. L 165 της 15. 7. 1995, σ. 24.